**RENAULT PREMIJERNO PREDSTAVLJA NOVI RENAULT 5 NA 56. MEDJUNARODNOM SALONU AUTOMOBILA**

Kao član **Emil Frey Grupe**, jednog od vodećih evropskih distributera i servisera automobila, kompanija **Keos** sa brendom **Renault** nastupa na ovogodišnjem sajmu automobila, predstavljajući široku ponudu inovativnih modela i tehnologija.

Na press danu kojim je zvanično otvoren 56. Medjunarodni **sajam automobila u Beogradu**, **Renault** sa ponosom predstavlja svoju najnoviju gamu vozila, uz **ekskluzivnu domaću premijeru – novi Renault 5!**

Ovaj dugoočekivani model donosi duh legendarne "petice" u potpuno modernom obliku, spajajući prepoznatljiv retro dizajn sa inovativnim tehnologijama u **100% električnoj verziji**. Sa vrhunskim performansama, naprednim sistemima povezivanja i dometom prilagođenim svakodnevnim potrebama vozača, Renault 5 nudi jedinstveno iskustvo vožnje. Sajam automobila je prilika da domaća publika prvi put vidi uživo ovaj izuzetni automobil, koji istovremeno odaje počast prošlosti i donosi viziju budućnosti.

Renault nastavlja da pomera granice automobilske industrije, a pored modela Renault 5, na štandu u Hali 1 biće izloženi i drugi atraktivni modeli iz bogate Renault porodice. Posetioci će moći da vide **Renault Symbioz**, inteligentan elektrifikovani crossover koji je nedavno stigao na naše tržište, kao i **Renault Austral**, SUV model koji kombinuje snagu i efikasnost zahvaljujući naprednom E-Tech full hybrid sistemu. Tu su i **Renault Rafale**, prestižni SUV sa dinamičnim dizajnom i moćnim hibridnim pogonom, kao i **Renault Clio i Captur**, prepoznatljivi gradski modeli sa sofisticiranim dizajnom i naprednim tehnologijama.

Osim putničkih vozila, Renault će u Hali 3a predstaviti i svoju gamu komercijalnih vozila, uključujući **premijeru novog Renault Mastera**.

Novi Renault Master debitovaće pred domaćom publikom, donoseći **potpuno novi dizajn**, **unapređenu efikasnost i nosivost**, kao i **savremene tehnološke sisteme** koji olakšavaju rad i vožnju.

Pored novog Mastera, prvi put na **domaćem tržištu biće predstavljeni Renault Trafic i Renault Kangoo**, modeli koji su već poznati na globalnom nivou, ali sada postaju dostupni i **srpskim kupcima**. Ovi modeli donose savremena rešenja za profesionalce, nudeći **praktičnost, pouzdanost i visok nivo komfora**.

U Hali 3a biće izložen i već dokazani **Express Van**, model koji se lako prilagođava različitim poslovnim potrebama.

Kao i svake godine, Renault je za posetioce sajma pripremio **posebne sajamske pogodnosti**. Kupci mogu da iskoriste specijalne sajamske bonuse, čiji iznos zavisi od modela, kao i **6 godina garancije** na sva putnička vozila, odnosno redovno održavanje do 60000 km za 1rsd na sva laka komercijalna vozila. Uz to, dostupne su i atraktivne finansijske ponude, uključujući **beskamatni kredit do 15.000 evra na period do 36 meseci u zavisnosti od modela,** kao i mogućnost kupovine uz **fiksnu kamatnu stopu u evrima od 3,99% na period do 60 meseci**.

Renault vas poziva da nas posetite na ovogodišnjem sajmu automobila i među prvima doživite novi Renault 5, automobil koji spaja prošlost i budućnost u savršen sklad.

**O Emil Frey grupi**

*Grupa Emil Frey je porodična kompanija, osnovana u Švajcarskoj 1924. godine. Njene delatnosti obuhvataju sve usluge u vezi sa distribucijom i maloprodajom novih i polovnih motornih vozila, uključujući uvoz i maloprodaju, servisiranje i distribuciju rezervnih delova, finansiranje i rešenja mobilnosti. Grupa je prisutna u 16 evropskih zemalja, uključujući i Srbiju.*

**O kompaniji KEOS d.o.o.**

*Od 1. oktobra 2022. godine, Grupa Emil Frey i kompanija KEOS d.o.o pruzeli su poslove distribucije Grupe Renault u Srbiji. Na ovaj način postignuto je dalje jačanje pozicije brendova Renault i Dacia na lokalnom nivou zahvaljujući efikasnom modelu poslovanja koje podržava kako komercijalne ambicije tako i zahteve u pogledu zadovoljstava kupaca.*